Immediatament després, l'abril de 1243, trobem a Hugues des Arcis a Besiers participant en el concili que va aplegar la noblesa i el clergat de la regió. Aquest concili tenia com a objectiu restaurar l'ordre polític i religiós després de les revoltes de Ramon Trencavell i de Ramon VII de Tolosa. Sembla que va ser a Basiers on es va decidir combatre Montsegur com a gran focus de resistència dels heretges; Hugues des Arcis, com a senescal de Carcassona, va ser l'encarregat de capitanejar aquesta campanya, ja que Montsegur es trobava dins la seva jurisdicció.